ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড টিকা বন্টন সম্পর্কিত সর্বশেষ তথ্য
জুন মাসে জাতীয় কোভিড টিকাকরণের জন্য প্রায় ১২ কোটি টিকার ডোজের যোগান
চলতি মে মাসে জাতীয় কোভিড টিকাকরণ কর্মসূচির জন্য ৭ কোটি ৯৪ লক্ষের বেশি টিকার ডোজ রয়েছে
কেন্দ্রীয় স্বাস্থ্য মন্ত্রকের পক্ষ থেকে রাজ্য/কেন্দ্রশাসিত অঞ্চলগুলিকে পুরো জুন মাসের জন্য টিকার আগাম ব্যবস্থা
নতুন দিল্লি, ৩০ মে, ২০২১
বর্তমান কোভিড-১৯ মহামারী প্রতিরোধে ও নিয়ন্ত্রণে ভারত সরকারের সুপরিকল্পিত কৌশলের অন্যতম একটি স্তম্ভ হল টিকাকরণ কর্মসূচি। তবে, সার্বিক টিকাকরণ কর্মসূচির পাশাপাশি কোভিড সংক্রমণ প্রতিরোধে আদর্শ আচরণ বিধি মেনে চলার সঙ্গে সঙ্গে নমুনা পরীক্ষা, আক্রান্তদের খুঁজে বের করা এবং রোগীদের উপযুক্ত চিকিৎসার ওপর অগ্রাধিকার দেওয়া হচ্ছে। দেশ ব্যাপী টিকাকরণ অভিযানের অঙ্গ হিসেবে ভারত সরকার নিখরচায় কোভিড টিকার ডোজ সরবরাহ করে রাজ্য ও কেন্দ্রশাসিত অঞ্চলগুলিকে সাহায্য করে আসছে। উল্লেখ করা যেতে পারে, গত পয়লা মে থেকে জাতীয় স্তরে আরও সম্প্রসারিত ও ত্বরান্বিত কোভিড-১৯ টিকাকরণ কর্মসূচি রূপায়িত হচ্ছে। এই কর্মসূচির মাধ্যমে টিকার প্রাপ্ত ডোজের ৫০ শতাংশ কেন্দ্রীয় সরকার নিখরচায় রাজ্য ও কেন্দ্রশাসিত অঞ্চলগুলিকে সরবরাহ করে আসছে। অন্যদিকে, বাকি ৫০ শতাংশ টিকার ডোজ রাজ্য ও কেন্দ্রশাসিত অঞ্চল এবং বেসরকারি হাসপাতালগুলি সরাসরি সংগ্রহ করতে পারে।
টিকার ডোজের ব্যবহারের নিরিখে রাজ্য ও কেন্দ্রশাসিত অঞ্চলগুলিকে ডোজ সরবরাহ করা হয়। সেই সঙ্গে সংশ্লিষ্ট রাজ্য বা কেন্দ্রশাসিত অঞ্চলের জনসংখ্যা তথা টিকার ডোজের অপচয়ের বিষয়টিকেও বিবেচনায় রাখা হয়। এদিকে, কেন্দ্রীয় স্বাস্থ্য ও পরিবার কল্যাণ মন্ত্রকের পক্ষ থেকে একাধিক চিঠি দিয়ে রাজ্য ও কেন্দ্রশাসিত অঞ্চলগুলিকে পুরো জুন মাসের জন্য আগাম টিকার ডোজ সরবরাহের বিষয়টি জানিয়ে দেওয়া হয়েছে।
রাজ্য ও কেন্দ্রশাসিত অঞ্চলগুলিকে ভারত সরকারের পক্ষ থেকে পুরো জুন মাসের জন্য ৬ কোটি ৯ লক্ষ ৭ হাজার টিকার ডোজ নিখরচায় সরবরাহ করা হবে। এছাড়াও রাজ্য ও কেন্দ্রশাসিত অঞ্চল তথা বেসরকারি হাসপাতালগুলি ৫ কোটি ৮৬ লক্ষ ১০ হাজার টিকার ডোজ সরাসরি উৎপাদক সংস্থাগুলির কাছ থেকে সংগ্রহ করতে পারবে। এর ফলে, পুরো জুন মাসে জাতীয় কোভিড টিকাকরণ কর্মসূচিতে মোট টিকার ডোজের পরিমাণ দাঁড়াবে ১১ কোটি ৯৫ লক্ষ ৭০ হাজার।
টিকার ডোজ সরবরাহের দিনক্ষণ রাজ্য ও কেন্দ্রশাসিত অঞ্চলগুলিকে আগাম জানিয়ে দেওয়া হবে। এই প্রেক্ষিতে রাজ্যগুলিকে প্রদেয় টিকার সর্বাধিক সদ্ব্যবহার এবং টিকার ডোজের অপচয় ন্যূনতম করার জন্য অনুরোধ করা হয়েছে। রাজ্য ও কেন্দ্রশাসিত অঞ্চলগুলিকে টিকার ডোজ সরবরাহের ক্ষেত্রে আগাম দিনক্ষণ জানিয়ে দেওয়ার উদ্দেশ্যই হল, যাতে তারা প্রয়োজন মাফিক টিকা সদ্ব্যবহারের পরিকল্পনা করে রাখতে পারে। সেই সঙ্গে চাহিদা মেটাতে বাকি টিকা উৎপাদক সংস্থাগুলির কাছ থেকে সরাসরি সংগ্রহ করতে পারে।
উল্লেখ করা যেতে পারে, চলতি মে মাসে রাজ্যগুলিকে বিনামূল্যে কেন্দ্রীয় সরকারের পক্ষ থেকে ৪ কোটি ৩ লক্ষ ৪৯ হাজার ৮৩০টি টিকার ডোজ সরবরাহ করা হয়েছে। এছাড়াও রাজ্য তথা বেসরকারি হাসপাতালগুলি মে মাসে উৎপাদক সংস্থার কাছ থেকে সরাসরি ৩ কোটি ৯০ লক্ষ ৫৫ হাজার ৩৭০টি ডোজ সংগ্রহ করেছিল। এর ফলে, মে মাসে জাতীয় স্তরে কোভিড টিকাকরণ কর্মসূচির জন্য মোট টিকার ডোজের পরিমাণ দাঁড়িয়েছে ৭ কোটি ৯৪ লক্ষ ৫ হাজার ২০০।
CG/BD/AS
(Visitor Counter : 164
নীতিআয়োগ
আইএফপিআরআই,আইআইপিএস,ইউনিসেফ এবং আইইজি- এর যৌথ উদ্যোগে নীতি আয়োগ ১৯ টি রাজ্য ও কেন্দ্রশাসিত অঞ্চলের জন্য 'দ্য স্টেট নিউট্রিশন প্রোফাইল' চালু করেছে
নতুন দিল্লি, ১অক্টোবর, ২০২১
আন্তর্জাতিক খাদ্য নীতি গবেষণা প্রতিষ্ঠান , ইন্ডিয়ান ইনস্টিটিউট অফ পপুলেশন সায়েন্সেস , ইউনিসেফ এবং ইনস্টিটিউট অফ ইকোনমিক গ্রোথ -এর যৌথ উদ্যোগে নীতি আয়োগ ১৯ টি রাজ্য এবং কেন্দ্রশাসিত অঞ্চলের জন্য 'দ্য স্টেট নিউট্রিশন প্রোফাইল' চালু করেছে। গতকাল আইএফপিআরআই আয়োজিত "ভারতে পুষ্টির লক্ষ্যে অগ্রগতি : জাতীয় পরিবার স্বাস্থ্য সমীক্ষার অন্তর্দৃষ্টি থেকে " শীর্ষক এক ওয়েবিনারে 'দ্য স্টেট নিউট্রিশন প্রোফাইল' প্রকাশ করেন নীতি আয়োগের অতিরিক্ত সচিব ডঃ রাকেশ সরওয়াল।
এই এসএনপি'তে যে গুরুত্বপূর্ণ তথ্য তুলে ধরা হয়েছে,তার উপর ভিত্তি করে কার্যকরী নীতি নির্ধারণ ও গবেষণার সুযোগ তৈরি করা যাবে।জেলা জুড়ে রক্তাল্পতা, কম ওজন ও অতিরিক্ত ওজন এবং
মধুমেহ এবং উচ্চ রক্তচাপ-এর মতো বিভিন্ন রোগের বিষয়ে তথ্য বিশ্লেষণ করা হয়েছে এখানে।এর পরিপ্রেক্ষিতে সবচেয়ে ভালো ও খারাপ অবস্থায় থাকা জেলা গুলির প্রতিবেদনও এই এসএনপি'তে স্থান পেয়েছে। প্রতিটি এসএনপি'তে শিশু, মহিলা এবং পুরুষদের জন্য গুরুত্বপূর্ণ পদক্ষেপ গ্রহণের বিষয় অন্তর্ভুক্ত করা হয়েছে।ওয়েবিনারে বিভিন্ন সংস্থার পক্ষ থেকে ২০০ জন অংশগ্রহণকারী উপস্থিত ছিলেন।এই এসএনপি বিষয়ে বিস্তারিত তথ্য পাওয়া যাবে-
http://poshan.ifpri.info/category/publications/data-notes/ লিঙ্ক থেকে।
CG/SS
(Visitor Counter : 156
প্রধানমন্ত্রীরদপ্তর
পাঞ্জাবের প্রাক্তন মুখ্যমন্ত্রী শ্রী প্রকাশ সিং বাদল-এর স্মৃতিতে শ্রদ্ধা জানালেন প্রধানমন্ত্রী
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী পাঞ্জাবের প্রাক্তন মুখ্যমন্ত্রী শ্রী প্রকাশ সিং বাদল-এর স্মৃতিতে শ্রদ্ধা জানালেন।
প্রধানমন্ত্রী ট্যুইট করে বলেছেন;
“শ্রী প্রকাশ সিং বাদলজির প্রতি গভীর শ্রদ্ধা।”
(PG/AC/NS
প্রধানমন্ত্রীরদপ্তর
মধ্যপ্রদেশের শাহদোলে পাকারিয়া গ্রাম সফর প্রধানমন্ত্রীর
প্রেস ইনফরমেশন ব্যুরো
ভারত সরকার
নতুনদিল্লি, ১লা জুলাই, ২০২৩
প্রধানমন্ত্রী শ্রী নরেন্দ্র মোদী আজ মধ্যপ্রদেশের শাহদোলে পাকারিয়া গ্রাম সফর করেছেন। ওই গ্রামে প্রধানমন্ত্রী আদিবাসী নেতা, পিইএসএ কমিটির সদস্যবৃন্দ , স্বনির্ভর গোষ্ঠীর লাখোপতি দিদি এবং ফুটবল খেলোয়াড়দের সঙ্গে সাক্ষাৎ করেছেন।
https://www.youtube.com/live/x3Ve07fCrsk?feature=share
https://www.youtube.com/live/ifXlfF3HpcI?feature=share
CG/CB/DM
(
রেলমন্ত্রক
ভারতীয় রেল অনলাইনে রেলের টিকিট বুকিংয়ের জন্য আরো উন্নত ই-টিকিটিং ওয়েবসাইট এবং মোবাইল অ্যাপ চালু করেছে
নতুন দিল্লি, ৩১ ডিসেম্বর, ২০২০
প্রধানমন্ত্রী শ্রী নরেন্দ্র মোদীর 'ডিজিটাল ইন্ডিয়া'র লক্ষ্য অনুসরণ করে, ভারতীয় রেল 'অনলাইন' টিকিট বুকিংয়ের জন্য ই-টিকিটিং ওয়েবসাইট www.irctc.co.in এবং আইআরসিটিসি রেল সংযোগ মোবাইল অ্যাপকে নতুন করে সাজিয়ে আরো উন্নত করে তুলেছে।
কেন্দ্রীয় রেল, বাণিজ্য, শিল্প এবং উপোভোক্তা বিষয়ক, খাদ্য ও গণবন্টন দফতরের মন্ত্রী শ্রী পীযূষ গোয়েল বৃহস্পতিবার  "বেস্ট-ইন-ক্লাস" বিশিষ্ট এই উন্নত ই-টিকিটিং ওয়েবসাইট ও অ্যাপ্লিকেশনটি চালু করেছেন। এটি সমস্ত যাত্রীদের জন্য রেলের পক্ষ থেকে নতুন বছরের উপহার স্বরূপ ।
অনুষ্ঠানে তিনি বলেন, “রেল দেশের সেবায় প্রতিশ্রুতিবদ্ধ। রেল পথের ভ্রমণের অভিজ্ঞতাকে আরও উন্নত করে তুলতে পরিষেবাগুলিকে আরও বাড়ানোর জন্য নিরন্তর কাজ করে যাচ্ছে ভারতীয় রেল। অনলাইনে রেলের টিকিট বুকিংয়ের জন্য এই আপগ্রেডেড বা উন্নত ই-টিকিটিং ব্যবস্থা চালু করা হয়েছে। এই ব্যবস্থাপনা যাত্রীদের সুবিধা প্রদান করবে।" তিনি আরো বলেন যে ডিজিটাল ইন্ডিয়া মিশন'কে সামনে রেখে আইআরসিটিসির উচিত ওয়েবসাইটের ক্রমাগত উন্নতি সাধনে কাজ অব্যাহত রাখা।
ভারতীয় রেল যাত্রীদের টিকিট বুকিংয়ের জন্য এই নতুন বিশ্বমানের ওয়েবসাইট তৈরিতে গুরুত্ব দিয়েছে। এমনকি টিকিট বুকিংয়ের জন্য ই-টিকিট পরিষেবায় উন্নতি সাধন করেছে। যাত্রীদের ভ্রমণের অভিজ্ঞতার জন্য কাস্টমাইজেশন, বুকিংয়ের জন্য ওয়ান স্টপ ট্রেন নির্বাচন এবং ট্রেনে ভ্রমণের সময় খাবারের জন্য একই সঙ্গে বুকিংয়ের ব্যবস্থা সহ নানা সুবিধা চালু করেছে রেল।
এ ছাড়াও ভারতীয় রেল টিকিট বুকিংয়ের সময় যাত্রীর খাওয়া , বিশ্রামের ব্যবস্থা এবং হোটেল বুকিংয়ের সুবিধা প্রদান করচ্ছে। যাত্রীদের স্টেশনে প্রবেশ করার সঙ্গে সঙ্গে সব ধরণের তথ্য সরবরাহের ব্যবস্থা করার উদ্যোগ নেওয়া হয়েছে । এমনকি 'ওয়েটিং' থেকে 'কনফর্ম' টিকিট বুকিং হলে যাত্রীদের সে সম্পর্কিত তথ্য সরবরাহ এবং টিকিট বাতিল হলে যাত্রীদের সহজে টাকা ফেরতের ব্যবস্থা করা হয়েছে। পাশাপাশি আপগ্রেড এবং সুসংহত ই-টিকিটিং ওয়েবসাইট ও মোবাইল অ্যাপ সহ অন্যান্য অনলাইন ব্যবস্থাপনা চালু করেছে ভারতীয় রেল। বর্তমানে আইআরসিটিসি-র এই ই-টিকিটিং ওয়েবসাইটে প্রতিদিন ৮ লক্ষের বেশি ই-টিকিট বুকিং করা হচ্ছে। আইআরসিটিসি এবং রেল তথ্য সরবরাহকারী ব্যবস্থাপনা কেন্দ্র  ‘স্মার্ট বুকিং’ব্যবস্থাপনা চালু করেছে। সরাসরি ট্রেন নেই এমন স্টেশনগুলিতে বিকল্প রুটে মাধ্যমে সংযোগকারী ট্রেনগুলিকে যুক্ত করতে এই উদ্যোগ নেওয়া হয়েছে।
স্বরাষ্ট্র মন্ত্রক
দমকল, হোমগার্ড এবং সিভিল ডিফেন্সের কর্মীদের স্বাধীনতা দিবসে রাষ্ট্রপতি পুরস্কার
নয়াদিল্লি, ১৪ অগাস্ট, ২০১৯
এ বছর স্বাধীনতা দিবসে ৫৬ জন দমকল বিভাগের কর্মীকে পুরস্কৃত করা হবে। এঁদের মধ্যে একজন সাহসিকতার জন্য, আটজন বিশিষ্ট কাজের জন্য ও ৪৭ জন কাজের উৎকর্ষতার জন্য পুরস্কার পাবেন।
এ বছর স্বাধীনতা দিবসে হোমগার্ড ও সিভিল ডিফেন্সে কর্মরতদের মধ্যে ৪৪ জন পুরস্কৃত হবেন। এঁদের মধ্যে আটজন রাষ্ট্রপতি পুরস্কার ও ৩৬ জন কাজের উৎকর্ষতার জন্য পুরস্কার পাবেন।
CG/CB/DM
(Visitor Counter : 84
প্রধানমন্ত্রীরদপ্তর
নাট্যব্যক্তিত্ব ইব্রাহিম আলকাজির প্রয়াণে প্রধানমন্ত্রীর শোকজ্ঞাপন
নতুনদিল্লি, ৪ আগস্ট, ২০২০
প্রধানমন্ত্রী শ্রী নরেন্দ্র মোদী নাট্য ব্যক্তিত্ব ইব্রাহিম আলকাজির প্রয়াণে শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, “দেশ জুড়ে থিয়েটারকে আরো জনপ্রিয় এবং মানুষের কাছে পৌঁছে দেবার জন্য শ্রী ইব্রাহিম আলকাজির উদ্যোগকে সকলে মনে রাখবেন। শিল্প ও সাংস্কৃতিক জগতে তাঁর অবদান স্মরনীয় হয়ে থাকবে। তাঁর প্রয়াণে আমি মর্মাহত। তাঁর পরিবার ও পরিজনদের সমবেদনা জানাই। তাঁর আত্মার শান্তি কামনা করছি।“
(CG/CB
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮২ কোটি ৭৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৩৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৪ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮২ কোটি ৭৯ লক্ষ ৪০ হাজার ২৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৩৮ লক্ষ ২১ হাজার ৪৪৬টি টিকার ডোজ হাতে রয়েছে।
CG/CB/SB
(Visitor Counter : 76
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৪ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৬ কোটি ৫২ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ১ লক্ষ ৪৮ হাজার ৩৫৯।
দেশে বর্তমানে করোনায় আক্রান্তের হার মোট আক্রান্তের ০.৩৫ শতাংশ।
কোভিড মুক্তের হার বর্তমানে ৯৮.৪৬ শতাংশ।
গত ২৪ ঘণ্টায় সুস্থ হয়েছেন ৩০ হাজার ৯ জন। এখনও পর্যন্ত সুস্থ হয়ে উঠেছেন ৪ কোটি ২২ লক্ষ ১৯ হাজার ৮৯৬ জন।
সারা দেশে গত ২৪ ঘণ্টায় নতুন করে আক্রান্ত ১৪ হাজার ১৪৮ জন।
দৈনিক সংক্রমণের হার ১.২২ শতাংশ।
সাপ্তাহিক সংক্রমণের হার ১.৬ শতাংশ।
এখনও পর্যন্ত নমুনা পরীক্ষা হয়েছে ৭৬ কোটি ৩৫ লক্ষ।
গত ২৪ ঘণ্টায় ১১ লক্ষ ৫৫ হাজার ১৪৭টি নমুনা পরীক্ষা হয়েছে।
CG/CB/SB
(Visitor Counter : 110
পরিবেশওঅরণ্যমন্ত্রক
ব্রিকসের জলবায়ু পরিবর্তন সংক্রান্ত উচ্চ পর্যায়ের বৈঠকে বক্তব্য রাখলেন কেন্দ্রীয় পরিবেশ মন্ত্রী ভূপেন্দর যাদব
উন্নয়নশীল দেশগুলির জলবায়ু সংক্রান্ত কর্মধারার বাস্তবায়ন নির্ভর করছে ইউএনএফসিসিসি ও প্যারিস চুক্তি অনুযায়ী এই খাতে প্রয়োজনীয় অর্থ সরবরাহ, প্রযুক্তি হস্তান্তর এবং অন্যান্য সহায়তার উপর : শ্রী ভূপেন্দর যাদব
নতুন দিল্লি, ১৪ মে, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব গতকাল ভিডিও কনফারেন্সিং-এর মাধ্যমে ব্রিকসের জলবায়ু পরিবর্তন সংক্রান্ত উচ্চ পর্যায়ের বৈঠকে যোগ দেন। তাঁর বক্তব্যে তিনি জলবায়ু পরিবর্তনের মোকাবিলায় কম কার্বন নিঃসরণের পথে এগোবার পন্থা পদ্ধতি স্থির এবং সুস্থিত উন্নয়নের লক্ষ্য অর্জনে এই ফোরামের প্রাসঙ্গিকতা তুলে ধরেন।
বৈঠকে সভাপতিত্ব করেন চীনের পরিবেশ মন্ত্রী শ্রী হুয়াং রুনকিউ। এতে ভারত, ব্রাজিল, রাশিয়া ও দক্ষিণ আফ্রিকা সহ ব্রিকসের পরিবেশ মন্ত্রীরা যোগ দিয়েছিলেন।
কেন্দ্রীয় মন্ত্রী তাঁর ভাষণে জলবায়ু পরিবর্তনের মোকাবিলায় ভারতের অঙ্গীকার পুনর্ব্যক্ত করে জীবনযাত্রার পরিবর্তন ও বর্জ্য হ্রাসের উপর জোর দেন। প্রধানমন্ত্রী শ্রী নরেন্দ্র মোদীর দূরদর্শী নেতৃত্বে ভারত কীভাবে পুনর্নবীকরণযোগ্য শক্তি, পরিবেশ সংরক্ষণ, বনসৃজন ও বৃক্ষ আচ্ছাদন নির্মাণের মাধ্যমে কার্বন নিঃসরণ কমানোর পথে এগোচ্ছে, কেন্দ্রীয় মন্ত্রী তাঁর ভাষণে তা তুলে ধরেন। দূষণমুক্ত পরিবহণ চালু, পরিবেশ সংক্রান্ত অঙ্গীকার রক্ষায় বেসরকারি ক্ষেত্রকে উৎসাহদান প্রভৃতি পদক্ষেপেরও উল্লেখ করেন তিনি।
ভারত কীভাবে গ্রীন হাউজ গ্যাস নিঃসরণের আওতা থেকে অর্থনৈতিক বিকাশকে পৃথক করার চেষ্টা চালাচ্ছে তার উল্লেখ করে শ্রী যাদব বলেন, উন্নয়নশীল দেশগুলির জলবায়ু সংক্রান্ত কর্মধারার বাস্তবায়ন নির্ভর করছে ইউএনএফসিসিসি ও প্যারিস চুক্তি অনুযায়ী এই খাতে প্রয়োজনীয় অর্থ সরবরাহ, প্রযুক্তি হস্তান্তর এবং অন্যান্য সহায়তার উপর। গ্লাসগোয় গৃহীত সিদ্ধান্ত এবং কপ-২৬ প্রেসিডেন্সিতে প্রকাশিত জলবায়ু সংক্রান্ত অর্থ সরবরাহ পরিকল্পনা বাস্তবে মেনে চলা হবে বলে তিনি আশাপ্রকাশ করেন।
ব্রিকস পরিবেশ মন্ত্রীরা জলবায়ু পরিবর্তনের মোকাবিলায় এসংক্রান্ত নীতি বিনিময় এবং পারস্পরিক সহযোগিতা আরও গভীর ও বিস্তৃত করার অঙ্গীকার ব্যক্ত করেন। একটি যৌথ বিবৃতি জারি করা হয়।
CG/SD/SKD/
(Visitor Counter : 91
শিল্পওবাণিজ্যমন্ত্রক
ইন্ডাস্ট্রি ফোর প্রযুক্তি গ্রহণের বিষয়ে ইইপিসি ইন্ডিয়ার পরামর্শ
কলকাতা, ৮ অগাস্ট, ২০১৯
শিল্পের প্রযুক্তিতে ইন্ডাস্ট্রি ওয়ান এবং ইন্ডাস্ট্রি টু-এর পর শিল্প সংস্থাগুলি ইন্ডাস্ট্রি ফোর-এর প্রযুক্তি ব্যবহারের দিকে এগিয়ে চলেছে। ভারতীয় নির্মাণ শিল্পে এই চতুর্থ শিল্প বিপ্লবের বিষয়ে অবগত করার জন্য ভারী শিল্প দপ্তরের অধীন ইইপিসি ইন্ডিয়ার সহযোগিতায় ‘স্মার্ট অ্যান্ড ইন্টেলিজেন্ট ম্যানুফ্যাকচারিং’ কেন্দ্র গড়ে তোলার লক্ষ্যে একটি আলোচনাচক্রের আয়োজন করা হয়। এই আলোচনাচক্রে ইন্ডাস্ট্রি ফোর প্রযুক্তির বিষয়ে বিস্তারিত জানান শ্রী রবি সেহগাল।
কেন্দ্রীয় সরকারের ভারী শিল্প দপ্তরের ইন্ডাস্ট্রি ফোর ব্যবহারের একটি প্রকল্প হল ‘স্মার্ট অ্যাডভান্সড ম্যানুফ্যাকচারিং অ্যান্ড র্যাপিড ট্র্যান্সফরমেশন হাব’ । এই প্রকল্পের আওতায় আন্তর্জাতিক স্তরে ভারতীয় শিল্পের উৎপাদিত দ্রব্যের প্রতিযোগিতার মান যাতে বৃদ্ধি পায় সেদিকটি দেখা হয়। বর্তমানে ‘সমর্থ’ প্রকল্পের আওতায় চারটি কেন্দ্র রয়েছে। এগুলি হল – সেন্টার ফর ইন্ডাস্ট্রি ফোর ল্যাব, পুণে; আইআইটিডি-এএআই ফাউন্ডেশন ফর স্মার্ট ম্যানুফ্যাকচারিং; ইন্ডিয়ান ইনস্টিটিউট অফ সায়েন্স-এর গবেষণা ও উন্নয়নমূলক শাখার অধীনে আই-ফোর ইন্ডিয়া এবং সিএমটিআই-এর স্মার্ট ম্যানুফ্যাকচারিং ডেমো অ্যান্ড ডেভেলপমেন্ট সেল।
ভারতের প্রযুক্তিগত সামগ্রী বিদেশে রপ্তানির হার প্রায় ১০ শতাংশ হারে বৃদ্ধি পাচ্ছে। যেখানে গত ১০-১৫ বছরে আসিয়ান গোষ্ঠীভুক্ত দেশ এবং আন্তর্জাতিক নিরিখে এই রপ্তানির পরিমাণ ০.৮ থেকে ১ শতাংশের মধ্যে রয়েছে। এর অন্যতম কারণ হল, তৃণমূল অথবা মধ্য মানের শিল্পকেন্দ্রগুলি থেকে এইসব সামগ্রীর উৎপাদন। অতিক্ষুদ্র, ক্ষুদ্র ও মাঝারি শিল্পোদ্যোগীদের নতুন প্রযুক্তির সুফল পাওয়ার লক্ষ্যে কেন্দ্রীয় শিল্প ও বাণিজ্য মন্ত্রক এই উদ্যোগ নিয়েছে। গুণমান বজায় রেখে সর্বশেষ প্রযুক্তি ব্যবহারের মাধ্যমে উৎপাদিত সামগ্রী যাতে রপ্তানিযোগ্য হয়, সেই লক্ষ্যে ইইপিসি ইন্ডিয়ার কারিগরি কেন্দ্র জনপ্রিয়তা পাচ্ছে।
ব্যাঙ্গালোরে ইইপিসি ইন্ডিয়ার কারিগরি কেন্দ্র বিভিন্ন শিল্প সংস্থা এবং শিক্ষা প্রতিষ্ঠানকে প্রয়োজনীয় পরামর্শ দিয়ে আসছে। এই ধরনের একটি কেন্দ্র কলকাতায় খুব শীঘ্রই চালু হবে বলে শ্রী সেহগাল জানিয়েছেন।
CG/CB/DM
(Visitor Counter : 132
তথ্যওসম্প্রচারমন্ত্রক
দিল্লি দূরদর্শন কেন্দ্রে আটটি স্টুডিও এবং আর্থ স্টেশনে ভিডিও ওয়ালের উদ্বোধন করলেন প্রকাশ জাভড়েকর
নয়াদিল্লি, ২৫ জুলাই, ২০১৯
দিল্লিতে আজ দূরদর্শন কেন্দ্রের আটটি স্টুডিও এবং আর্থ স্টেশনে ভিডিও ওয়ালের উদ্বোধন করলেন কেন্দ্রীয় মন্ত্রী শ্রী প্রকাশ জাভড়েকর। এই অনুষ্ঠানে বলতে গিয়ে শ্রী জাভড়েকর দর্শকদের জন্য ভিডিও ওয়ালের গুরুত্ব তুলে ধরেন। তিনি বলেন, তথ্য ও সম্প্রচার মন্ত্রকের তিন বছরের পরিকল্পনা অনুযায়ী পরিকাঠামোর আধুনিকীকরণের জন্য দূরদর্শনকে সহায়তা দেওয়া হয়েছে। এর পাশাপাশি, অত্যাধুনিক ভিডিও ওয়াল এবং স্পেকট্রাম উপযোগী উপগ্রহ উপকরণের মাধ্যমে জন-পরিষেবা প্রসারণকে আরও উন্নতমানের করার দিকে আরও একটি পদক্ষেপ নেওয়া হল। দূরদর্শনের ভূমিকার প্রশংসা করে তিনি বলেন, বিশ্বাসযোগ্যতার আর এক নাম এই চ্যানেল। তিনি উপস্থিত আধিকারিকদের বর্তমানে ৩ কোটি ২৫ লক্ষ বাড়ির জায়গায় ৫ কোটি বাড়িতে ডিডি ফ্রি ডিশ পৌঁছে দেওয়ার কাজ করার আহ্বান জানান। এই অনুষ্ঠানে তিনি আরও বলেন, অনুষ্ঠানের মান আরও বাড়াতে খুব শীঘ্রই দূরদর্শনের জন্য ক্রিয়েটিভ হেড পদের সৃষ্টি করা হবে।
তথ্য ও সম্প্রচার মন্ত্রকের সচিব শ্রী অমিত খারে বলেন, দেশের প্রতিটি জায়গায় পৌঁছতে এবং শিল্পের চলতি মান বজায় রেখে পরিষেবা দেওয়ার জন্য দূরদর্শন এবং অল ইন্ডিয়া রেডিও-কে সাহায্য দিতে সরকার বদ্ধপরিকর।
প্রসার ভারতীর চেয়ারম্যান শ্রী এ সূর্যপ্রকাশ দূরদর্শনের উদ্যোগের প্রশংসা করেন এবং বলেন, সরকারের ফ্ল্যাগশিপ কর্মসূচিগুলিকে মানুষের দোড়গোড়ায় পৌঁছে দিতে এই সংস্থা সাম্প্রতিককালে বেশ কিছু প্রভাবশালী ও অর্থবোধক অনুষ্ঠান তৈরি করেছে।
অত্যাধুনিক এই ভিডিও ওয়ালগুলির জন্য খরচ পড়েছে ১০ কোটি ৭৫ লক্ষ টাকা। এগুলি আন্তর্জাতিক মানের সম্প্রচারকারী সংস্থার সমতুল। এই ভিডিও ওয়াল আসার ফলে সেট তৈরিতে অনেক সময় বাঁচবে। লাইভ বা রেকর্ডেড ভিডিওগ্রাফি ইত্যাদি যা স্টুডিও সেটে একটি অনুষ্ঠানের জন্য প্রয়োজন, তাতে একটি আমূল পরিবর্তন ঘটাবে এই ওয়াল।
স্পেকট্রাম উপযোগী প্রযুক্তি-ভিত্তিক এই আর্থ স্টেশনের মাধ্যমে একই ব্যান্ডউইদে চ্যানেলের সংখ্যা প্রায় দ্বিগুণ করার ক্ষমতা বাড়বে। এই নতুন আর্থ স্টেশনটি এইচডি সক্ষম এবং দূরদর্শনের সবক’টি জাতীয় চ্যানেলকে এইচডি-র সুযোগ দিতে পারবে। এই অত্যাধুনিক আর্থ স্টেশনটি স্থাপনের ফলে ডিডি চ্যানেলগুলিতে সম্প্রচারের জন্য খরচ কমবে। এছাড়া নতুন চ্যানেল তৈরিতেও সহায়ক হবে।
২০০৭-এ এই আর্থ স্টেশন তৈরি হয়েছিল যার মাধ্যমে দিল্লি দূরদর্শন কেন্দ্রের ৯টি চ্যানেল উপগ্রহের মাধ্যমে আপলিঙ্ক করা যেত। সেই সময় যে প্রযুক্তি ছিল তা স্পেকট্রাম উপযোগী ছিল না। এমপিইজি-২ প্রযুক্তি ব্যবহার করা হত যার ফলে প্রতি চ্যানেল পিছু ৪ মেগাহার্ৎজ স্পেকট্রাম ব্যবহার করা যেত। সেই পুরনো যন্ত্রপাতি, উপকরণের পরিবর্তে নতুন যন্ত্র এবং উপকরণ বসানো হল যা ব্যবহার করবে এমপিইজি-৪ এবং ডিভিবিএস-২ মানের সম্প্রচার ক্ষমতা। ফলে কমবে চ্যানেল পিছু ব্যান্ডউইদের প্রয়োজনীয়তা। প্রায় অর্থেক অর্থাৎ, চ্যানেল পিছু ২ মেগাহার্ৎজ লাগবে। এই স্পেকট্রাম উপযোগী প্রযুক্তি আর্থ স্টেশনের ক্ষমতা বৃদ্ধি করবে। একই ব্যান্ডউইদে প্রায় দ্বিগুণ সংখ্যক চ্যানেল চলবে।
CG/AP/DM
(Visitor Counter : 154
অর্থমন্ত্রক
পশ্চিমবঙ্গের জন-আর্থিক সংস্কারের জন্য ডিজিটাল প্ল্যাটফর্মকে উন্নত করতে এডিবি এবং ভারতের মধ্যে ৫ কোটি ডলারের ঋণ সংক্রান্ত চুক্তি স্বাক্ষরিত হয়েছে
নয়াদিল্লি, ২ ডিসেম্বর, ২০২০
পশ্চিমবঙ্গে আর্থিক সঞ্চয়, বিভিন্ন সিদ্ধান্ত গ্রহণকে উৎসাহদান এবং পরিষেবা প্রদানের মানোন্নয়নের জন্য এশীয় উন্নয়ন ব্যাঙ্ক  ও কেন্দ্র আজ ৫ কোটি ডলারের একটি ঋণের বিষয়ে চুক্তি স্বাক্ষর করেছে। এর মাধ্যমে আর্থিক ব্যবস্থাপনা ও পরিচালনগত দক্ষতা বৃদ্ধি পাবে।
অর্থ মন্ত্রকের আর্থিক বিষয় দপ্তরের অতিরিক্ত সচিব ডঃ সি এস মহাপাত্র পশ্চিমবঙ্গ জন-আর্থিক ব্যবস্থাপনা বিনিয়োগ কর্মসূচির জন্য কেন্দ্রের পক্ষে এই চুক্তিতে স্বাক্ষর করেছেন। এডিবি-র ভারত শাখার নির্দেশক মিঃ তাকেও কোনিশি এডিবি-র পক্ষে চুক্তিতে স্বাক্ষর করেন।
ডঃ মহাপাত্র জানিয়েছেন, রাজ্যের আর্থিক ও তথ্য ব্যবস্থাপনার মানোন্নয়ন ঘটানো হবে এডিবি-র থেকে পাওয়া ঋণের মাধ্যমে। এর ফলে, রাজ্যের আর্থিক বিকাশের ক্ষেত্রে উন্নয়ন ত্বরান্বিত হবে এবং আর্থিক সঞ্চয় বাড়বে।
মিঃ কোনিশি জানিয়েছেন, বৈদ্যুতিন সরকারি প্ল্যাটফর্ম-এর সাহায্যে পেনশন ও প্রভিডেন্ট ফান্ডের তহবিল, লিঙ্গ বৈষম্য সংক্রান্ত তথ্য, কর প্রদান ও রাজস্ব আদায়ের মতো বিষয়গুলি এই কর্মসূচির মাধ্যমে উপকৃত হবে।
সুসংহত আর্থিক ব্যবস্থাপনা বা আইএফএমএস-এর মাধ্যমে উন্নয়নমূলক কর্মসূচি পর্যালোচনা করার সুবিধা হবে। রাজ্য সরকারের আধিকারিকরা জন-আর্থিক ব্যবস্থাপনার জন্য পরিবহণ সংস্থাগুলির জন্য একটি ওয়েব-ভিত্তিক অভিযোগ নিষ্পত্তির পরিকাঠামো গড়ে তুলতে পারবেন । এছাড়াও এর সাহায্যে শহরাঞ্চলের স্থানীয় প্রশাসন নাগরিকদের সঙ্গে সরকারের মতবিনিময়ের সুযোগ তৈরি করতে পারবেন।
এই ঋণের মাধ্যমে এডিবি ২০১২ এবং ২০১৭ সালে স্থিতিশীল জন-আর্থিক ব্যবস্থাপনা সংস্কারের জন্য পশ্চিমবঙ্গ সরকারকে সাহায্য করেছে। এই কর্মসূচিগুলি আইএফএমএস-কে রূপায়িত করতে সাহায্য করেছে। এর মাধ্যমে রাজস্ব আদায়, ব্যয় সংক্রান্ত ব্যবস্থাপনার সরলীকরণ এবং বিভিন্ন পরিষেবা প্রদানে বেসরকারি ক্ষেত্রকে যুক্ত করার মতো একটি সফল ই-গভর্ন্যান্স ব্যবস্থা তৈরি করা গেছে। এই ঋণে দক্ষতা বৃদ্ধি, আইএফএমএস-এর সংস্কারের পর্যালোচনা, সামাজিক ক্ষেত্রের সংস্কারের জন্য ৩ লক্ষ ৫০ হাজার মার্কিন ডলার বরাদ্দ করা হবে। এডিবি সমৃদ্ধশালী, সমন্বিত, প্রাণবন্ত ও স্থিতিশীল এশিয়া ও প্রশান্ত মহাসাগরীয় অঞ্চল গড়ে তুলতে অঙ্গীকারবদ্ধ। দারিদ্র্য দূরীকরণের জন্য এই ব্যাঙ্ক বিভিন্ন উদ্যোগ নিয়েছে। ১৯৬৬ সালে প্রতিষ্ঠিত এই সংস্থার ৬৮টি সদস্যের মধ্যে ৪৯টিই সংশ্লিষ্ট অঞ্চলের।
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, 20শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪১ কোটি ১৮লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৩ লক্ষ ৫৩হাজার ৭১০ জন।
কোভিড মুক্ত হওয়ার হার বেড়ে হয়েছে ৯৭.৩৭%।
গত চব্বিশ ঘন্টায় আরোগ্য লাভ করেছেন ৪৫,২৫৪ জন।
এই সময়ে নতুন করে সংক্রমিত হয়েছেন ৩০,০৯৩ জন, ১২৫ দিনের মধ্যে যা সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৪,০৬,১৩০জন, ১১৭ দিনের হিসেবে যা সর্বনিম্ন।
মোট সংক্রমিতের মাত্র ১.৩% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.০৬%।
পরপর ২৯ দিন দৈনিক সংক্রমিতের হার ৩%র কম౼আজ এই হার ১.৬৮%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৪কোটি ৭৩ লক্ষ।
CG/CB
(Visitor Counter : 126
কৃষিমন্ত্রক
আমদানিকৃত পেঁয়াজ জীবাণুমুক্ত করার শর্ত কৃষি মন্ত্রক শিথিল করল
নয়াদিল্লি, ৬ নভেম্বর, ২০১৯
পেঁয়াজের মূল্য বৃদ্ধির প্রেক্ষিতে জনসাধারণের সমস্যা দূর করতে কৃষি মন্ত্রক পেঁয়াজ আমদানির বিষয়ে কিছু সিদ্ধান্ত নিয়েছে। আগামী ৩০শে নভেম্বর পর্যন্ত ২০০৩ সালের ‘প্ল্যান্ট কোয়ারেন্টাইন অর্ডার’-এর জীবাণুমুক্ত করার শর্তগুলি শিথিল করা হয়েছে। এই শর্তগুলি হল :
· আমদানি করা পেঁয়াজ ভারতীয় বন্দরে পৌঁছনোর পর সেগুলিকে আমদানিকারকরা স্বীকৃত পদ্ধতিতে জীবণুমুক্ত করেন। এরপর, কোয়ারেন্টাইন আধিকারিকরা এই পেঁয়াজ পরীক্ষা করে যদি নিশ্চিত হন যে এগুলি থেকে কোন অসুখ হওয়ার সম্ভাবনা নেই, তাহলেই সেগুলিকে বাজারে পাঠান।
· ২০০৩ সালের ‘প্ল্যান্ট কোয়ারেন্টাইন অর্ডার’ অনুযায়ী আমদানি করা পেঁয়াজ ব্যবহারের ক্ষেত্রে নির্ধারিত শর্তাবলী পূরণ করতে না পারলে অতিরিক্ত চারগুণ ইন্সপেকশন ফি মকুব করা হবে।
CG/CB/DM
(Visitor Counter : 52
প্রধানমন্ত্রীরদপ্তর
বিশিষ্ট যক্ষগান প্লেব্যাক সিঙ্গার শ্রী বলিপা নারায়ণ ভগবত – এর প্রয়াণে প্রধানমন্ত্রীর শোক প্রকাশ
নয়াদিল্লি, ১৭ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বিশিষ্ট যক্ষগান প্লেব্যাক সিঙ্গার শ্রী বলিপা নারায়ণ ভগবত – এর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “শ্রী বলিপা নারায়ণ ভগবত সংস্কৃতি জগতের এক বিশিষ্ট ব্যক্তিত্ব। যক্ষগানের জন্য তিনি তাঁর জীবন উৎসর্গ করেছিলেন। নিজস্ব শৈলীর জন্য তিনি জনপ্রিয় ছিলেন। আগামী প্রজন্মও তাঁর কাজকে মনে রাখবে। তাঁর প্রয়াণে আমি মর্মাহত। তাঁর পরিবার-পরিজনকে জানাই সমবেদনা। ওঁ শান্তি”।
PG/CB/SB
(
প্রধানমন্ত্রীরদপ্তর
লালকেল্লার প্রাকার থেকে স্বাধীনতা দিবসের ভাষণে ঘোষিত বিভিন্ন কর্মসূচি রূপায়ণের প্রস্তুতিপর্ব আজ পর্যালোচনা করেন প্রধানমন্ত্রী
নয়াদিল্লি, ৭ অক্টোবর, ২০২৩
লালকেল্লার প্রাকার থেকে ঘোষিত বিভিন্ন কর্মসূচির বাস্তবায়নের লক্ষ্যে যাবতীয় প্রস্তুতির খুঁটিনাটি আজ পর্যালোচনা করেন প্রধানমন্ত্রী শ্রী নরেন্দ্র মোদী।
এ বছর স্বাধীনতা দিবসের ভাষণে প্রধানমন্ত্রী দরিদ্র এবং মধ্যবিত্ত শ্রেণীর নাগরিকদের জন্য বাসস্থান নির্মাণে সুলভ ঋণ সহায়তার কথা ঘোষণা করেছিলেন। এই ঘোষণা অনুসারে তাঁর প্রস্তাবের বাস্তবায়নের প্রস্তুতিপর্ব আজ পর্যালোচনাকালে খতিয়ে দেখেন প্রধানমন্ত্রী।
এছাড়াও, স্বাধীনতা দিবসের ভাষণে শ্রী মোদী দেশের গৃহস্থ পরিবারগুলিতে সৌরবিদ্যুৎ যোগানের বিষয়টিও নিশ্চিত করার কথা উল্লেখ করেছিলেন। এই কর্মসূচি রূপায়ণে প্রস্তুতিপর্বের যাবতীয় খুঁটিনাটিও আজ পর্যালোচনা করেন তিনি।
PG/SKD/DM
(
প্রধানমন্ত্রীরদপ্তর
“আফগানিস্তান নিয়ে দিল্লী আঞ্চলিক নিরাপত্তা আলোচনা”য় অংশগ্রহণের পর নিরাপত্তা পরিষদের সচিব/ জাতীয় নিরাপত্তা উপদেষ্টাদের প্রধানমন্ত্রীর সঙ্গে সাক্ষাৎ
নয়াদিল্লী, ১০ নভেম্বর, ২০২১
“আফগানিস্তান নিয়ে দিল্লী আঞ্চলিক নিরাপত্তা আলোচনা”য় অংশগ্রহণের জন্য ৭টি দেশের জাতীয় নিরাপত্তা পরিষদের প্রধানরা এখন দিল্লীতে রয়েছেন। ভারতের জাতীয় নিরাপত্তা উপদেষ্টা শ্রী অজিত দোভাল এই আলোচনার উদ্যোক্তা ছিলেন। আলোচনা শেষে সংশ্লিষ্ট রাষ্ট্রগুলির জাতীয় নিরাপত্তা পরিষদের প্রধানরা একসঙ্গে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
ভারতের উদ্যোগে এই আলোচনায় ইরান, কাজাখস্তান, কিরঘিজস্তান, রাশিয়া, তাজিকিস্তান, তুর্কমেনিস্তান এবং উজবেকিস্তানের উচ্চপদস্থ নিরাপত্তা আধিকারিকরা প্রধানমন্ত্রীর সঙ্গে সাক্ষাত করে সন্তোষ প্রকাশ করেন। আলোচনা অত্যন্ত ফলপ্রসূ হয়েছে বলে তাঁরা জানান। আফগানিস্তানের বর্তমান পরিস্থিতি প্রসঙ্গে আধিকারিকরা নিজ নিজ দেশের অবস্থান ব্যাখ্যা করেন।
প্রধানমন্ত্রী মহামারীর ফলে উদ্ভুত পরিস্থিতি সত্ত্বেও দিল্লী নিরাপত্তা আলোচনায় অংশ নেওয়ার জন্য উচ্চপদস্থ আধিকারিকদের প্রশংসা করেন। আফগানিস্তান প্রসঙ্গে এই অঞ্চলের দেশগুলির চারটি বিষয়ে ভাবা উচিত বলে তিনি মনে করেন। এগুলি হল : একটি সমন্বিত সরকার গঠনের প্রয়োজনীয়তা ; জঙ্গী গোষ্ঠী যাতে আফগান ভূখন্ড ব্যবহার করতে না পারে তার জন্য জিরো টলারেন্স নীতি গ্রহণ ; আফগানিস্তান থেকে মাদক এবং অস্ত্রশস্ত্রের পাচার রুখতে কৌশল গ্রহণ এবং আফগানিস্তানে ক্রমবর্ধমান মানব সংকটের মোকাবিলা করা।
প্রধানমন্ত্রী আশা করেন মধ্য এশিয়ার সংযম, প্রগতিশীল সংস্কৃতি এবং সন্ত্রাসবাদের মোকাবিলা করার ঐতিহ্য আঞ্চলিক নিরাপত্তা আলোচনার মধ্য দিয়ে বজায় থাকবে।
CG/CB/NS
(
প্রধানমন্ত্রীরদপ্তর
রাজস্থানের টঙ্কে সাংসদ রসোই – এর উদ্যোগের প্রশংসা করেছেন প্রধানমন্ত্রী
নয়াদিল্লি, ২৮ এপ্রিল, ২০২৩
প্রধানমন্ত্রী শ্রী নরেন্দ্র মোদী রাজস্থানের টঙ্কে সাংসদ রসোই – এর উদ্যোগ গ্রহণের জন্য প্রশংসা করেছেন।
টঙ্ক – সোয়াই মাধোপুরের সাংসদ সুখবীর সিং জৌনপুরিয়ার একটি ট্যুইট বার্তার প্রত্যুত্তরে প্রধানমন্ত্রী বলেছেন, “প্রশংসনীয় উদ্যোগ! টঙ্কে সাংসদ রসোই – এর সুফল দরিদ্র এবং দুঃস্থ মানুষের কাছে পৌঁছবে”।
PG/CB/SB
(